Afsonaviy nemis avtopoygachisi, “Formula-1” avtopoygalarining 7 karra chempioni Mixael Shumaxerda asos hujayralar qo‘llangan holda tajribaviy operatsiya o‘tkaziladi. 2019 yilda Shumaxerni davolagan kardiolog-professor Filipp Menashening ta’kidlashicha, jarrohlik operatsiyasidan maqsad poygachining asab tizimini tiklash hisoblanadi. Mutaxassislarning ta’kidlashicha, asos hujayralar bilan davolash katta salohiyatga ega, biroq u to‘liq o‘rganilmagan hisoblanadi. Bunday operatsiyaning natijasi qanday bo‘lishini oldindan aytib bo‘lmaydi. Mixael Shumaxer 2013 yilda Fransuz Alplarida chang‘i uchish vaqtida boshidan jarohat olgan. Sportchi yarim yil davomida sun’iy komada bo‘lgan va hanuzgacha davolanadi. Ta’kidlash joiz, poygachi bilan yuz bergan fojiadan keyin OAVda uning birorta yangi surati paydo bo‘lmagan. 2019 yil kuzida Shumaxer Parijdagi shifoxonaga yashirincha keltirilgani ma’lum qilingan.